stanford-oval/wikipedia huggingface dataset:
The Witcher 3: Wild Hunt
ביקורת > לאחר ההפצה

המשחק זכה לביקורות חיוביות רבות. אתרי הסקירה GameRankings ו-Metacritic נתנו לגרסת המחשב האישי ציון של 93% בהתבסס על 17 ביקורות וניקוד של 94 מתוך 100 בהתבסס על 24 ביקורות, לגרסת ה-PlayStation 4 ציון של 92% בהתבסס על 51 ביקורות וניקוד של 92 מתוך 100 בהתבסס על 77 ביקורות ולגרסת ה-Xbox One ציון של 91% בהתבסס על 9 ביקורות וניקוד של 91 מתוך 100 בהתבסס על 11 ביקורות.
המבקר קווין וונורד מאתר GameSpot נתן ציון של 10 מתוך 10, דבר ההופך את Witcher 3 למשחק התשיעי שאי פעם קיבל ניקוד מושלם מ-GameSpot. הוא תיאר את חקירת העולם, את עיצוב האויבים ואת פיתוח הדמויות כ-"מושלמים". כמו כן הוא שיבח את התוכן העשיר, את ההתאמה האישית הנרחבת של השריון והנשק ומערכת השיקויים ואת האפשרות לקיים החלטות שונות במשחק. הוא סיכם את ביקורתו בכך שכינה את המשחק כ-”אחד ממשחקי התפקידים הטובים ביותר שנוצרו אי פעם” לאריק קיין ממגזין פורבס, היו שבחים דומים. הוא כינה את המשחק כ-”אחד ממשחקי עולם פתוח הגדולים ביותר” שאי פעם ששיחק.
המבקר דניאל בלודוורט' מאתר GameTrailers נתן למשחק ציון כמעט מושלם של 9.8 מתוך 10. בזמן שהוא שיתף מחשבות דומות על עיצובם של האויבים, הוא שיבח את הסיפור הנרחב והבוגר של המשחק והצהיר ש-”הספרים המקוריים והמשחק לובים זה בזה” יותר מכל משחק אחר בסדרה. מערכת הקרב מתגמלת, כמו גם הסביבות המדהימות, ההשלכות המשמעותיות והמשימות, ביחד עם חוש הגילוי. בנוסף, הוא שיבח את הפירוט שהמשחק מציע כמו התנועות, היקף הדיבור ואנימצית הפנים של הדמויות. הוא סיכם את ביקורתו בכך שכינה את המשחק בתור ”הרפתקה מתחשבת, מגוונת, ולעתים קרובות מעוררת השתאות”.
המבקר ווינס אינגניטו מהאתר IGN העניק למשחק ציון של 9.3 מתוך 10 ושיבח את הסביבה האותנטית, את מזג האוויר הדינמי ומערכת היום-לילה, את הדיבוב ההגון, את דיאלוגים שבנויים היטב, את הדמויות המעניינות, את התפתחות הדמויות המורכבת, את הציוד המגוון ואת המערכת המיומנות הגמישה. אף על פי כן, הוא ביקר את הדגשת היתר על משימות חוזרות ואת הסיפור כיוון שהוא ארוך מדי ולא מספק כמו היבטים אחרים על המשחק. למרות זאת, הוא סיכם את ביקורתו בכך שאמר ש-”The Witcher 3 מסיים את סיפורו של גארלט בנימה גבוהה”.
המבקרת קימברלי וולנס ממגזין Game Informer החשיבה את המשחק בתור השאפתני והנגיש ביותר בסדרה. היא שיבחה את העולם, את הסיפור המרתק, את הנוף והסביבות המגוונים, את ממשק המשתמש המשופר וכמו כן את משימות הצד אשר מספקים תוכן בלתי צפוי ואת מערכת הלחימה המאתגרת אשר דורשת מהשחקנים לחשוב על אסטרטגיה. למרות זאת, היא ביקרה מספר בעיות משניות כמו מסכי טעינה ארוכים ואפשרות ה-"מסע מהיר" מאכזבת.
בניגוד לכך, המבקר כריס קארטר מהבלוג Destructoid, אף על פי שכינה את מערכת הקרב "עמוסת פעילות", הוא הצהיר כי היא מרתיעה שימוש באסטרטגיה. בנוסף לכך, הוא ביקר את מערכת ה-"Witcher-sense" שחוזרת שוב ושוב ומדי פעם ישנם ירידות בקצב הפריימים לשנייה ובאגים. המבקר תום סניור מאתר GamesRadar גם כן ביקר את הבאגים אשר נכללים בגרסת הסקירה שהמפתחת סיפקה למבקרים. בנוסף, הוא כינה את מערכת הקרב "לא עקבית" ו-"מתסכלת".
ביקורת > מכירות

עד להפצת המשחק, נמכרו למעלה מ-1.5 מיליון עותקים של המשחק בהזמנה מוקדמת בסך הכל. The Witcher 3: Wild Hunt הגיע לראש רשימת "התוכנות הנמכרות ביותר" בבריטניה בשבוע הראשון ליציאתו וההכנסה הגולמית על ידי המשחק גדולה ב-600% (פי 6) מהמשחק הקודם, The Witcher 2: Assassins of Kings. נכון ל-26 במאי 2015, המשחק הוא הנמכר ביותר בבריטניה ב-2015, בעוד הוא שובר את השיא של המשחק Battlefield Hardline. המשחק הגיע לראש רשימת "משחקי הווידאו הנמכרים ביותר" ביפן עם 67,385 עותקים שנמכרו בשבוע הראשון. 4 מיליון עותקים בסך הכל נמכרו שבועיים להשקתו. נכון ל-11 ביוני 2015, יותר מ-690,000 שחקנים ביצעו אקטיבציה בתוכנה GOG Galaxy. בסך הכל ב-6 השבועות הראשונים ליציאת המשחק, נמכרו כ-6 מיליון עותקים. המכירות הניבו רווחים של 236 מיליון זלוטי (כ-62.5 מיליון דולר אמריקני) לסטודיו הפיתוח בחצי הראשון של שנת 2015. במרץ 2016, סטודיו הפיתוח דיווח כי נמכרו קרוב ל-10 מיליון עותקים של המשחק ברחבי העולם.
דן נוימן

| --- | --- |

מפקד עוצבת געש, תא"ל דן נוימן
 לידה:  2 ביוני 1973 (בן 51)
 מדינה:  ישראל 
 השתייכות:   צבא הגנה לישראל חיל השריון חיל השריון
 תקופת הפעילות:  מ-1991
 דרגה:   תת-אלוף
 תפקידים בשירות
 מפקד גדוד 75  מפקד גדוד 196  מפקד צוות במכללה לפיקוד טקטי  מפקד עוצבת מרכבות האש  ראש מחלקת אימונים בזרוע היבשה  מפקד חטיבה 7  ראש חטיבת כוח האדם בזרוע היבשה  מפקד עוצבת געש
 פעולות ומבצעים
   המערכה ברצועת הביטחון      מלחמת לבנון השנייה    מבצע צוק איתן
 
דן נוימן (נולד ב-2 ביוני 1973) הוא קצין צה"ל בדרגת תת-אלוף המשמש כמפקד המכללה הבין-זרועית לפיקוד ולמטה. לפני כן שימש כמפקד עוצבת געש, ראש חטיבת כוח האדם בזרוע היבשה, מפקד חטיבה 7, מפקד חטיבת מרכבות האש וראש מחלקת אימונים בזרוע היבשה.
קריירה צבאית

נוימן התגייס ב-1991 ושירת כלוחם בחטיבה 7 של חיל השריון. לאחר קורס קצינים שימש מפקד מחלקה ובשנים 1995–1997 היה מפקד פלוגה ח' בגדוד 77 של חטיבה 7 ובהמשך מילא תפקידים נוספים בחטיבה 7.
בשירותו כסמג"ד 75 השתתף בתעסוקות מבצעיות בגזרה המזרחית ברצועת הביטחון (עיישיה-ריחן) וברכס הבופור.
בעת מלחמת לבנון השנייה שימש כמפקד גדוד 75, הגדוד לחם במרחב בינת ג'בייל וכן במרחב עייתא א-שעב. בסיום הלחימה, השתתף הגדוד בסדרת מבצעים ברצועת עזה ביניהם "ענני סתיו".
לאחר מכן פיקד על גדוד 196, גדוד קורס מפקדי טנקים וקורס מפקדי שריון בחטיבה 460. ב-2009 מונה למפקד צוות במכללה לפיקוד טקטי. ב-2010 הועלה לדרגת אל"ם ומונה למפקד חטיבת מרכבות האש. ב-2013 מונה לראש מחלקת אימונים בזרוע היבשה. ב-2 ביולי 2015 מונה למפקד חטיבה 7, ושירת בתפקיד עד 2 באוגוסט 2017 בסיום תפקידו הועלה לדרגת תא"ל.
באוגוסט 2017 מונה לראש חטיבת כוח האדם בזרוע היבשה. מנובמבר 2017 עד יולי 2018 שימש כממלא מקום קצין איסוף קרבי ראשי ומפקד מערך הגנת הגבולות, עקב פרישתו של תא"ל מרדכי כהנא מהתפקיד. מיולי 2018 עד יולי 2019 שימש כקצין חי"ר ראשי במקביל לתפקידו כראש חטיבת כח אדם.
ב-1 ביולי 2019 הוחלט על מינויו למפקד הבא של עוצבת געש. ב-3 ביוני 2020 נכנס לתפקידו כמפקד עוצבת געש, תפקיד אותו מילא עד למאי 2022.
ביולי 2024 מונה למפקד על המכללה הבין זרועית לפיקוד ולמטה.
השכלה וחיים אישיים

נוימן בוגר פו"ם, בעל תואר ראשון במשפטים ומנהל עסקים מאוניברסיטת רייכמן בהרצליה, בוגר המכללה לביטחון לאומי ובעל תואר שני בלימודי ביטחון מהאוניברסיטה העברית בירושלים. וכן, בוגר תוכנית המנהיגות הבכירה של קרן וקסנר. בוגר האוניברסיטה לביטחון לאומי בארצות הברית.
מתגורר בעמק חפר, נשוי ואב לשלושה.
הערות שוליים

↑  https://IDFANC.activetrail.biz/ANC20052024234628746412343, idfanc.activetrail.biz (באנגלית)
↑  פעמיים כי טוב, אתר זרוע היבשה
↑  ברוך ברגמן, טקס חילופי מפקד עוצבת "סער מגולן", באתר כל הזמן, ‏2 ביולי 2015
↑   "חדורי נכונות לחתור למגע ולהביא לניצחון מהקרב הראשון - ועד לאחרון", באתר צה"ל, 3 ביוני 2020
↑  
שגיאות פרמטריות בתבנית:אתר צה"ל 
סוג לא תואם [ 3 ]  בשנים 2018 עד 2019 תפקד כמפקד חי"ר ראשי. כתבות-ועדכונים/2022/מאי/לייב-טקס-חילופי-מאו-ג-36// צפו בטקס החלפת מאו"ג 36, באתר צה"ל, 29 במאי 2022
| קציני הגנת גבולות ראשיים  |
| --- | --- | --- |
| קציני איסוף קרבי ראשיים  | אמנון סופרין • יובל חלמיש • גיא ליפקין • אריאל קארו • אלי פולק • גיא בר-לב • מרדכי כהנא |  |
| קציני איסוף קרבי ראשיים  ומפקדי מערך הגנת הגבולות | מרדכי כהנא • דן נוימן (ממלא מקום) • אמיר אבשטיין |  |
| קציני הגנת גבולות ראשיים  | אמיר אבשטיין • עמית ימין • אליעד מואטי |  |
בדרך למילווקי

"בדרך למילווקי" הוא שיר שהוקלט על ידי הזמרת-יוצרת הישראלית איגי וקסמן. הוא יצא לאור ביוני 1997, על ידי חברת התקליטים הד ארצי, כסינגל מתוך האלבום, לא מחכה יותר לדוור (1997). את השיר כתבה וקסמן ללחן של שרון הולצמן והפקה של חמי רודנר, שהיה אחראי על הפקת שאר השירים מתוך האלבום.
השיר הגיע למקום השני במצעד העברי השבועי של רשת ג'.
רקע וכתיבה

השיר נכתב על ידי איגי וקסמן, הולחן על ידי שרון הולצמן והופק על ידי חמי רודנר. "בדרך למילווקי" היה להיט ארצי ושירה השני של וקסמן שהצליח להגיע לשניים העליונים במצעד העברי השבועי של רשת ג', אך לא הצליח להעפיל לפסגת המצעד. במצעד השנתי של התחנה שפורסם בסוף אותה השנה דורג במקום ה-29.
וידאו קליפ

הווידאו קליפ הרשמי של "בדרך למילווקי" פורסם בערוץ היוטיוב של מוזיקה ישראלית ב-22 בדצמבר 2009.
מיקומי שיא

|   ‏‏‏  מצעדים ודירוגים (1997)> מדינה |   ‏‏‏  מצעדים ודירוגים (1997)> מצעד |   ‏‏‏  מצעדים ודירוגים (1997)> מיקום שיא |   ‏‏‏  מצעדים ודירוגים (1997)>  |
| --- | --- | --- | --- |
|  ישראל | המצעד העברי השבועי של רשת ג' | 2 |  |
|   ‏‏‏  מצעדי סוף שנה (1997)> מדינה |   ‏‏‏  מצעדי סוף שנה (1997)> מצעד |   ‏‏‏  מצעדי סוף שנה (1997)> מיקום שיא |   ‏‏‏  מצעדי סוף שנה (1997)>  |
| --- | --- | --- | --- |
|  ישראל | המצעד העברי השנתי של רשת ג' | 29 |  |
היסטוריית יציאות לאור

| אזור | תאריך יציאה | פורמט | חברת תקליטים | מקור |
| --- | --- | --- | --- | --- |
| כלל העולם | יוני 1997 | תקליטור | הד ארצי |  |
הערות שוליים

1 2 3 4  איגי וקסמן - בדרך למילווקי (באנגלית), 1997, נבדק ב-2023-08-05
1 2 3  בדרך למילווקי – פזמונט, באתר pizmonet.co.il
↑  תשנ"ז – פזמונט, באתר pizmonet.co.il
↑  איגי וקסמן - בדרך למילווקי (קליפ), נבדק ב-2023-08-05
| איגי וקסמן |
| --- | --- | --- |
| אלבומי אולפן | אדום • לא מחכה יותר לדוור • בעדינות • מסתובבים |  |
| ערכים קשורים | איפה הילד? • אשלי וקסמן בקשי (בת דודה) • חמי רודנר • ישי אדר • "היכל התהילה" • "יפה לך" |  |
| איגי וקסמן – סינגלים |
| --- | --- | --- |
| אדום | "תישא אותי לאשה" • "תהרוג אותי לאט" • "אדום" • "אין לי מה לומר לך" • "מאוד פרוע" • "פחד" • "יש לי חברה" |  |
| לא מחכה יותר לדוור | "לא מחכה יותר לדוור" • "בדרך למילווקי" • "קח את מה שיש בי" • "שיר הנגב" • "לעצום עיניים" • "תיפצע כשתרוץ אלי שוב" |  |
| בעדינות | "צופה בך" • "רק רגע" • "איש קטן למטה" • "עוד קצת" • "בעדינות" |  |
| מסתובבים | "תמיד אוהב תמיד נפגע" • "משחקת עם בובות" • "דולי פרטון" |  |
| סינגלים אחרים | "בטי בם" • "יש בו אש" • "רק בשביל לקבל חיבוק" • "יש עוד סיכוי" • "אורות וצללים" • "בוא איתי" • "הלכנו לאיבוד" • "הספוט עליי" • "כלום לא קרה" |  |
סופר פיג

| --- | --- |
 
Pig Girl of Love and Courage Tonde Būrin
 סוגה:  סרט פעולה, שוג'ו, פרודיה

 מאנגה
 יוצר:  טאאקו איקדה
 התפרסם לראשונה במגזין:  Ciao
 קהל יעד:  שוג'ו
 תקופת הפרסום המקורית:  אוקטובר 1994 – ספטמבר 1995
 מספר הכרכים שהתפרסמו:  3 כרכים

 אנימה
 אורך פרק:  25 דקות
 במאי:  הירושי נישיקיאורי, קוניהיסא סוגישימא, מאסאהירו הוסודה, מאסאטו קיטאגאווה, מאטסורה, טאטסויה היראקאווה
 אולפני אנימציה:  ניפון אולפני אנימציה
 רשת שידור:  TBS (Tokyo Brodcasting System), פוקס קידס (ישראל)
 תקופת שידור מקורית:  9 בספטמבר 1994 – 26 באוגוסט 1995
 מספר העונות:  1
 מספר הפרקים:  51
סופר פיג (ביפנית: とんでぶーりん - טונדה בורין) היא שמה של אנימה יפנית המבוססת על המאנגה הפרודית (ביפנית: 愛と勇気のピッグガール とんでぶーりん, בתרגום: ילדת-חזיר של האהבה והאומץ, טונדה בורין) של טאאקו איקדה, הונפשה כאנימה על ידי ניפון אולפני אנימציה ושודרה משנת 1994 עד שנת 1995. בישראל שודרה הסדרה בפוקס קידס.
תקציר העלילה

קארין קוקובו (קאסי קארלן) נתנה תפוח לחזירון רעב בדרכה לבית הספר. כשקארין הגיעה לבית הספר, היא גילתה שהחזירון התגנב לתוך התיק שלה, וגרם לה להסתבך בצרות. קארין גילתה שהחזירון יכול לדבר ולעוף. החזירון נתן לה את ה"פיגומפאקט", כשהיא פתחה אותו, חרטום חזירי הופיע ממנו והתחבר לאף שלה והחזירון חשף את עצמו כנסיך טונראריאנו השלישי (איגי פיג) מכוכב בורינגו (אוינקו).
הוא הסביר לה איך לשנות צורה בעזרת הסיסמה: "בא בי בוּ בֱה בוֹ בוורין" (בדיבוב האנגלי: "עם חוטם וזנב, לצדק יש גם גב, האמת והתבונה יצאו עכשיו, בשם עוצמת אוינקו"). לאחר שאמרה את מילות הקסם קארין הפכה לחזרזירה ורודה ועוצמתית בשם בורין (סופר פיג). אולם היא העדיפה להשתנות לגיבורה כמו האלילה שלה "קיוטי צ'או" (התייחסות לגיבורת העל "קיוטי האני").
טונראריאנו - שעכשיו קארין קוראת לו טון-צ'אן (בדיבוב האנגלי שמו נשאר איגי) - אמר לה שאם היא תאסוף 108 פנינים על ידי עשיית מעשים טובים בתור בורין, היא תוכל להגשים את משאלתה. אוסף הפנינים מופעל בקארמה, כך שאם בורין תנצל את כוחותיה סתם, היא תאבד פנינים. אם היא תחשוף את זהותה בפני אנשים כולל חבריה, היא תישאר במצב של בורין לנצח.
מדבבים בגרסה העברית

נעמה אוזן - קארין קוקובו/בורין
דור צויגנבום - טונראריאנו השלישי
יורם יוספסברג - טונראריאנו השני
שרון בורגאוקר - קואיצ'י מיזונו
דון לני-גבאי - מאסמאי יאמאקאווה
אורלי תגר - קאורו הידאקא
גליה שפרינג - קייקו קורוהא
מירון אהרונוביץ' - הירומי קאשיוואגי
ירון מלאכי - ג'ימי מאטסומוטו
ירון מנשה - טאקומה מושאנוקוג'י השני
גד צ'רנובילסקי - טאקומה מושאנוקוג'י הראשון
שלמה סדן - מאקוטו אראשי-יאמה
תמי צוברי - בוטאן
גיא נתיב - שינאיצ'ירו קוקובו
יפה גבאי - שוהיי קוקובו
עדי הימלבלוי

| --- | --- |

הימלבלוי, 2006
 לידה:  27 בנובמבר 1984 (בת 40) ישראל חולון, ישראל 
 מדינה:  ישראל 
 עיסוק:  פרזנטורית, דוגמנית, מנחה ושחקנית
 בן זוג:  נדב פלד (2014–2024),
 מספר צאצאים:  2
 פרופיל ב-IMDb
 
עדי הִימֶלְבְּלוֹי (נולדה ב-27 בנובמבר 1984) היא פרזנטורית, דוגמנית, מנחה ושחקנית ישראלית.
ביוגרפיה

הימלבלוי נולדה וגדלה בחולון לאמא ממוצא יווני ולאבא ממוצא גרמני. כשהייתה בת שלוש הוריה התגרשו, ובגיל 13 אביה נפטר ממחלת הסרטן.
להימלבלוי שלושה אחים-למחצה גדולים מנישואיה הראשונים של אמה שירדו לקנדה, וכן אחות-למחצה צעירה מצד אביה. בהגיעה לגיל 16 במקביל למגוריה בעיר הולדתה, החלה לעבוד כברמנית בתל אביב.
שירתה בצה"ל בתור פקידת לשכה (פק"לשית) בבסיס תל-השומר, אך השתחררה בטרם עת.
בגיל 20 עברה להתגורר בתל אביב.
ביוגרפיה > חיים אישיים

ב-2007 ניהלה מערכת יחסים במשך מספר חודשים עם השחקן זהר ליבה, ששיחק לצידה בסדרה "השמינייה". ניהלה גם מערכת יחסים עם השחקן עמוס תמם.
ב-2010 התארסה לאיש העסקים אורן מאור אחרי שלוש שנות זוגיות, וב-2013 השניים נפרדו.
בשנת 2014 התחתנה עם חבר ילדותה, המסעדן נדב פלד (נכון ל-2022, החזיקו ביחד במסעדת ההמבורגרים "גורדוס" שבחולון), וב-2015 נולד בנם הבכור. עם הולדת בנם הראשון עברו מתל אביב, בחזרה לעיר ילדותם חולון; בשנת 2017 עברו להתגורר בהרצליה. ב-2019 נולד בנם השני. במאי 2024 השניים נפרדו.
ב-2013 סיפרה בריאיון כי החלימה מסרטן בלוטת התריס בו לקתה במהלך שנת 2012.
סיפרה כי בילדותה אובחנה עם הפרעות קשב.
פילמוגרפיה > סרטים וקולנוע, סדרות וטלוויזיה, תיאטרון ובמה

| שנת יציאה | כותר | תפקיד | הערות |
| --- | --- | --- | --- |
| 1992 | מאה סיפורים ראשונים | ילדה | קלטת ילדים |
| 2005–2007 | השמיניה | נטשה סגוביה | תפקיד ראשי; 3 עונות |
| 2006 | פסטיגל גיבורי הממלכה האבודה | עדי | שרה את "שלוש חברות" לצידן של דון לני גבאי ושירה וילנסקי |
| 2007 | בשורות טובות | עצמה | תפקיד אורח |
| 2006–2009 | האלופה | ליאן זליג פדידה | תפקיד ראשי: 3 עונות |
| 2007 | צבי הנינג'ה | אפריל אוניל | דיבוב |
| 2007 | 24/7 - תום אבני | בתפקיד עצמה | תפקיד אורח |
| 2007 | פסטיגל על הזמן | אומגה | שרה את "נסיכה של אהבה". |
| 2008–2009 | מסע קיץ | מנחה | 2 עונות |
| 2008–2010 | דאוס | רונה רפאלי-מרום | תפקיד ראשי; 2 עונות |
| 2008–2010 | אולפן ערוץ הילדים | בתפקיד עצמה | מנחה |
| 2008–2011 | הפיג'מות | בתפקיד עצמה | תפקיד אורח |
| 2009 | מנדלבאום בלש פרטי | בתפקיד עצמה | תפקיד אורח |
| 2009 | קונג פו פסטיגל | לוטוס | שרה את "מטרה מספר אחת" לצידה של אגם רודברג; השתיים זכו יחדיו במקום הראשון |
| 2010 | המלאכיות של צ'ובה | מנחה |  |
| 2010–2011 | רוקדים עם כוכבים | מתחרה | מתחרה בעונה השישית, מקום שלישי |
| 2013 | מלבי אקספרס | דנה | תפקיד ראשי; 12 פרקים |
| 2013 | X פסטיגל | בלייד | שרה את "נולדתי להופיע" ביחד עם עודד פז והשניים זכו ביחד במקום השלישי |
| 2013–2014 | השמיניה הדור הבא | נטשה סגוביה | תפקיד ראשי; 2 עונות |
| 2013–2014 | אניגמה | אביגיל "גול" חלמיש | תפקיד ראשי; 150 פרקים |
| 2014 | פרויקט הלהקה | בתפקיד עצמה | שופטת |
| 2014 | מותק בממלכת הקרח | סינדרלה | מופע חנוכה |
| 2015–2018 | איפה אתה חי? | דפנה "דפי" אורן | תפקיד ראשי; 2 עונות |
| 2016 | צומת מילר | בתפקיד עצמה | הופעת קמע |
| 2016 | הבנים והבנות | אלי |  |
| 2016 | סופשלי | ניקול | תפקיד ראשי; 32 פרקים |
| 2019 | המוסד | שרון סאטלברג | סרט קולנוע |
| 2019 | כדברא | אליס | תפקיד ראשי; עונה שלישית |
| 2020 | My פסטיגל | עצמה | מופע לציון 40 שנה למותג, השתתפה במספר שירים. |
| 2021 | פמת"א | תמי "תותי" לוריא-סאליס | תפקיד ראשי; עונה שנייה |
| 2021 | ילדות סכסכניות | תמר | תפקיד אורח |
| 2022 | אוהב אותך צ'ארלי | רוז | תפקיד משנה; סרט קולנוע |
הערות שוליים

1 2 3 4 5 6 7   רז שכניק, "אבא שלי היה אומר כל הזמן שיגיע - וכמעט אף פעם לא הגיע. הייתי מחכה כמו בסרטים: הגשם נופל, היד על החלון, בכי - והוא לא בא", באתר ynet, 29 ביולי 2022
↑  רז שכניק, "אבא שלי היה אומר כל הזמן שיגיע - וכמעט אף פעם לא הגיע. הייתי מחכה כמו בסרטים: הגשם נופל, היד על החלון, בכי - והוא לא בא", באתר ynet, 29 ביולי 2022
↑  איתי סגל, עדי הימלבלוי: "ידעתי שהסרטן יגיע גם אליי", באתר ynet, 28 באוגוסט 2013
↑  מלי זיידמן, סימני דרך: עדי הימלבלוי חוזרת לנקודות המפנה בחייה, באתר ynet, 19 בנובמבר 2015
↑  ערן בר-און, אחותי, זה יושב עלייך בול, באתר ynet, 1 ביולי 2010
1 2  מלי זיידמן, סימני דרך: עדי הימלבלוי חוזרת לנקודות המפנה בחייה, באתר Xnet‏, 19 בנובמבר 2015
↑  ערן סויסה, ילדה סוכר, באתר nrg‏, 20 ביולי 2005
↑  עדי הימלבלוי עוזבת את ערוץ הילדים, באתר ynet, 27 במאי 2010
↑   בועות: מה תפרסם עדי הימלבלוי?, באתר "ידיעות אחרונות", 21 בינואר 2019
↑  מיכל יוסקוביץ', ‏עדי הימלבלוי וקובי מחט בתכנית חדשה בערוץ 13, באתר "סרוגים", 28 במאי 2024
↑  קרן נתנזון, תנוחו, ליבה והימלבלוי יחד, באתר ynet, 29 באפריל 2007
↑  נועה רחמים, ‏שירי מימון ועפר שכטר או יונית לוי ויעקב אילון: הזוגות שכבר שכחנו שהיו יחד | TMI, באתר מעריב אונליין, 13 באוקטובר 2020
↑  רן בוקר, עמוס תמם ועדי הימלבלוי נפרדו, באתר ynet, 23 במאי 2012
↑  יפעת הללי, ‏אהבת קיץ: עמוס תמם ועדי הימלבלוי זוגיים, באתר ‏מאקו‏, 5 ביולי 2012
↑  מיקי לוין, ‏ממי נפרדה עדי הימלבלוי?, באתר מעריב אונליין, 9 באוקטובר 2017
↑  יפעת הללי אברהם, ‏עדי הימלבלוי לוהטת בהריון שני, באתר ‏מאקו‏, 12 במאי 2019
↑  יוני פרוים, "איך מתגברים על עדי הימלבלוי?": הרשת לא נרגעת מהפרידה של הכוכבת ובעלה, במדור "פנאי פלוס" באתר ynet‏, 19 במאי 2024
↑  עדי הימלבלוי נפרדת: "אחרי 7 באוקטובר שום דבר לא יחזור להיות כשהיה" | ישראל היום, באתר www.israelhayom.co.il, ‏2024-05-18
↑  מערכת גיא פינס, עדי הימלבלוי בראיון חושפני על הסרטן שהסתירה בשנה האחרונה, באתר nana10‏, 25 באוגוסט 2013
| --- | --- |
בקרת זהויות :  NLI: 987011899242205171  VIAF: 39167021189552870156   WorldCat (עם VIAF): 39167021189552870156 
הימלבלוי, 2008
אלכסנדר זיסקינד מהוראדנא

| --- | --- |

קברו של היסוד ושורש העבודה
 לידה:  1738 תצ"ט
 פטירה:  1794  (בגיל 56 בערך) י"ח באדר ב' תקנ"ד
 מדינה:  ליטא 
 מקום פעילות:  הוראדנא, ליטא
 תקופת הפעילות:  ?–1793 
 השתייכות:  יהדות ליטא
 תחומי עיסוק:  תשובה, מוסר, מקרא, תפילה, קבלה
 רבותיו:  אריה לייב הלוי אפשטיין
 חיבוריו:  יסוד ושורש העבודה, קרני אור
 
הרב אלכסנדר זיסקינד מהוראדנא (גם כן גרודנו), מכונה מוהרא"ז (תצ"ט – י"ח באדר ב' תקנ"ד, 1794) היה רב ומקובל ליטאי מהמאה ה-18. התפרסם כאחד מגדולי הרבנים בדורו וכצדיק מיוחד במינו, ונודע בכינויו בעל יסוד ושורש העבודה על שם ספרו.
תולדותיו

נולד בראזנאי לרב משה ולאמו מרת רבקה, מצאצאי רבי מרדכי יפה "בעל הלבושים", שהיה מאבות משפחתו. רוב ימיו חי בעיר הוראדנא.
למד תורה אצל הרב אריה לייב הלוי אפשטיין בעל ה'פרדס', וכן היה תלמיד חבר לרבי משה איויער. סירב לשמש במשרת רבנות רשמית או בכל משרה אחרת, בשל ענוותנותו ורצונו לא להיבטל מלימוד תורה, והימנעות ממחלוקת. לצורך מחייתו עסק במסחר דרך עראי. גם את זרעו אחריו הזהיר בצוואתו ”שלא תקבלו שום התמנות, היינו, שלא תהיו בקהל כלל, לא ראשים ולא מנהיגים.”
נוהג היה לעסוק בגמילות חסדים עם עניים, ואף היה לווה כסף מגבירים עשירים לצורך כך. חיבב את ארץ ישראל, ואף שלא זכה לעלות אליה בעצמו, היה מסתובב לאסוף כסף עבור יושבי הארץ. באחד ממסעותיו לעיר המבורג שבגרמניה לשם מטרה זו, נתפס ונאסר למשך תקופה של שנה וחצי, בשל העבירה הכרוכה בהעברת כספים ממדינה למדינה. ולאחר השתדלויות רבות שוחרר ממאסרו, אך  המשיך בקיבוץ כספים ושליחתם לארץ ישראל. אף בצוואתו כתב: ”בני אהובי, תשוקתכם יהיה בתמידות ליסע לארץ הקדושה. ובוודאי בדרך שאדם רוצה לילך מוליכין אותו”.
נהג במנהגי חסידות רבים, כמו טבילה במקוה ולבישת בגדי לבן בשבת
בספרו היסודי "יסוד ושורש העבודה" מודגש רבות חשיבות העניין של מסירות נפש למען שמו יתברך ולמען קיום מצותיו כדי לעשות נחת רוח ליוצרנו ובוראנו, כאשר לדבריו מצווה זו היא "עבודה אחת פרטית ונשגבה מאוד", שאפשר לקיימה גם במחשבה ולא רק במעשה.
תולדותיו > פטירתו וצוואתו

נפטר בשנת 1794. בצוואתו ביקש להיקבר כשהוא עטוף בטלית כשרה, בניגוד למנהג המקובל לפסול את ציציות הטלית שבה עוטפים את הנפטר. הרב דניאל מהורדנה, מורה ההוראה המקומי נשאל וענה, שאף על פי שבכל נפטר אחר היה מורה שלא לקיים את צוואתו בניגוד למנהג, אך מפני כבודו של הנפטר הוא נאלץ שלא להתערב. לפי הסיפור, נפסלו הציציות לבסוף כאשר הסתבכו בדבר מה בשעת הקבורה ונתלשו.
כן ביקש שלא יספרו עליו דברי שבח, ושיקיימו בו ארבע מיתות בית דין.
על פי צוואתו שתי מצבות הוצבו לו אחת לצד מראשותיו ואחת לצד מרגלותיו, ונחרת עליהן מפנים: "אלכסנדר זיסקינד, במו"ה משה, הנולד מהאשה רבקה, עובד השם יתברך".
הערכת רבני דורו

הגר"א אמר עליו: "רבי אלכסנדר זיסקינד גדול כספרו, וספרו גדול כמוהו"[דרוש מקור]
החוזה מלובלין אמר שגילו לו משמיא, "שחשוב מאוד אצל הקב"ה סדר התנהגותו של הצדיק היסוד ושורש העבודה וגודל תמימות לבבו לפני ה', כי הוא היה מתנהג תמיד באמונה, ובהשגחה פרטית בכל ענייניו"
רבי נחמן מברסלב אמר עליו שהיה חסיד לפני החסידות.[דרוש מקור]
ספריו

יסוד ושורש העבודה - ספר מוסר קבלי ופרוש על התפילה.
קרני אור - פירוש על הזוהר הודפס על ידי נכדו הרב משה הלוי אב"ד גאטש.
מתלמידיו

הרב יהושע העשיל כ"ץ בעל ישועות יהושע
הרב אליעזר הכהן רוזובסקי
צאצאיו

כפי שמספר בצוואתו היו לו "בנים רבים, אך לא זכיתי לגדלם".
אמנם כפי הנכתב בצוואתו וכפי המקובל היו לו שלשה בנים: אריה ליב, משה ויוסף. אריה ליב, שנקרא ע"ש רבו אריה לייב הלוי אפשטיין, התפרסם לימים ברוב צדקתו[דרוש מקור], והמשיך בדרכו של אביו ב"קלויז" שהוקם על שם אביו בהוראדנא. נפטר בכ"ב בסיון ה'תקצ"א (3 ביוני 1831).
זיקתם של צאצאיו אליו, הסתמנה בשם המשפחה שאותו נשאו: ברא"ז, שפירושו, בראשי תיבות, בני רבי אלכסנדר זיסקינד.
בין צאצאיו: רעייתו של רבי זלמן סנדר כהנא שפירא  ובניה רבי אברהם דב כהנא שפירא רבה של קובנא ובעל שו"ת דבר אברהם, ורבי יעקב כהנא שפירא בעל שו"ת נאות יעקב, ההיסטוריון יוסף קלוזנר והסופר עמוס עוז.
לקריאה נוספת

שמעון אליעזר פרידענשטיין, עיר גבורים – קורות עיר הוראדנא, וילנה, תר"מ.
יוסף קלוזנר, ר’ אלכסנדר זיסקינד מהורודנא-החסיד בין המתנגדים. ספר אסף, ירושלים תשי"ג.
הערות שוליים

↑  צוואה סי' כד
↑  לימים סיפר רבי מנחם נחום קפלן מהוראדנא על מנהגו של מוהרא"ז: ”בכל ערב שב"ק היה טובל במקוה ולובש בגדי לבן, הולך לבית הכנסת, כשבידו מגילת שיר השירים כשרה, שנכתבה כמו ספר תורה, אותה כתב הוא עצמו, והיה קורא שיר השירים במתינות, במתיקות גדולה ובהתלהבות ודבקות נוראה! והמשיך רבי נחום ואמר: "קבלה בידינו מאבותינו, שמלאכי מעלה היו פוסקים מלומר שירה, והיו עומדים, שומעים ומקשיבים לקול נעימות אמירת שיר השירים שלו שהיה בוקע רקיעים" - ספר אני לדודי מהרב הומינר.”
↑  עיר גיבורים, וילנה תר"מ, עמ' 62.
↑  ”רק את השבח הזה ידברו עלי, מה שאני מעיד עלי שמים וארץ, והיודע תעלומות יודע ויעיד עלי גם כן אחר פטירתי, שהייתי מאמין באמונת אלקותו ית"ש ויתעלה זכרו לעד, ממש כמשה רבינו ע"ה, אך הוא (משה רבינו) ידע בבירור, כפי גודל שכלו, כמ"ש (במדבר יב, ז) 'בכל ביתי נאמן הוא', ואני השפל בגודל אמונה שלימה ואמתות ברורה, בלי שום פקפוק וספק כלל ח"ו, גם בבירור גמור לפי קט שכלי. גם שבח זה יאמרו עלי, שכמה וכמה פעמים ביום, בעת שהייתי בטל מלמוד התורה הקדושה, הייתי מקבל עלי אלקותו ית"ש ויתעלה. (הצוואה הקטנה, סוף חלק ב')”
↑  ”שיגביהו אותי כמה אנשים עד התקרה ממש ויזרקו אותי בכוח גדול דווקא על הארץ בלי שום הפסק סדין או קש, וכזה יעשו שבע פעמים זו אחר זו. (שם)”
↑  ספר שומר אמונים, מאמר השגחה פרטית, פרק כג.
↑  צוואה סי' מג
↑  שער הספר שו"ת נאות יעקב
| --- | --- |
בקרת זהויות :  NLI: 987007307982805171  PLWABN: 9810590121105606  GND: 105338467X  ISNI: 0000 0000 6693 2549  LCCN: n88122468  NTA: 301842167  SELIBR: 256795  VIAF: 65558854   WorldCat (עם VIAF): 65558854
חסן נסראללה

.
נסראללה לצידם של מנהיגה העליון של איראן, האייתוללה עלי ח'אמנאי (שמאל), ומפקד כוח קודס, קאסם סולימאני (ימין). התמונה פורסמה בשנת 2019 באתר הרשמי של ח'אמנאי, אולם תאריך הצילום אינו ידוע ואמינות התמונה מוטלת בספק.
חסן נסראללה (בערבית: حسن عبد الكريم نصر الله, תעתיק מדויק: חסן עבד אלכרים נצראללה; 31 באוגוסט 1960 – 27 בספטמבר 2024) היה איש דת מוסלמי-שיעי ופוליטיקאי לבנוני. היה המזכיר הכללי ויושב ראש ארגון הטרור והמיליציה הלבנונית חזבאללה ומועצת הג'יהאד מאז מבצע שעת לילה, ועד להריגתו במבצע סדר חדש. בעולם הערבי בכלל ובלבנון בפרט, היה ידוע בכינויו סייד חסן (בערבית: السيّد حسن).
בחלק ממדינות המערב, ובהן ישראל וארצות הברית, נחשב נסראללה לטרוריסט בכיר ומסוכן, שפעל בעיקר נגד ישראל בסיוע שלטונות איראן וסוריה. לאחר שישראל החליטה ויישמה במשותף עם מוסדות האומות המאוחדות את נסיגת צה"ל מלבנון במסגרת החלטה 1701 וסימון הגבול הבין-לאומי שבין המדינות, הורה נסראללה על תקיפת סיור של צה"ל וחטיפת מספר חיילים, ובכך הוביל לפרוץ מלחמת לבנון השנייה ביולי 2006. במהלך המלחמה שיגרו פעילי חזבאללה, לפי הוראותיו, אלפי רקטות ליישובים אזרחיים בישראל, ובתגובה הושמד בהפצצות מהאוויר הרובע השיעי, הדאחייה, שבו שכנו משרדיו ומפקדותיו של ארגון חזבאללה ואף ביתו שבביירות, בירת לבנון.
נסראללה הוביל להשתתפות חזבאללה במלחמת האזרחים בסוריה. במהלך המלחמה חזבאללה נודע באכזריותו כנגד האופוזיציה הסורית.
תחת הנהגת נסראללה החשיבו מדינות וארגונים רבים את חזבאללה לארגון טרור, או לחלקים ממנו, בהם ארצות הברית, האיחוד האירופי ומדינות אחרות. רוסיה לעומת זאת, רואה בחזבאללה ארגון לגיטימי.
בבוקר 8 באוקטובר 2023, 25 שעות לאחר תחילת טבח שבעה באוקטובר, הורה על הפצצת ישראל ועל השתתפות מוגבלת במלחמת חרבות ברזל. מטרתו הייתה להבטיח את הישרדות שלטון חמאס בעזה. הוא נהרג במבצע סדר חדש, ב-27 בספטמבר 2024, הלווייתו וקבורתו התקיימו ב-23 בפברואר 2025 בדאחיה של ביירות.